11 ноември
11 ноември е 315-ият ден в годината според григорианския календар (316-и през високосна). Остават 50 дни до края на годината. На този ден имен ден празнуват: Мина, Минка, Минкo, Минчо, Милен, Виктор, Виктория, Велизара, Велизар

Събития 

 307 г. – Лициний става римски император.
 1572 г. – Датският астроном Тихо Брахе открива свръхнова в съзвездието Касиопея.
 1611 г. – Сключен е Житваторогския мирен договор.
 1830 г. – Създадено е Кралство Белгия.
 1889 г. – Вашингтон става 42-рия щат на САЩ.
 1911 г. – Русия завзема Северна Персия.
 1917 г. – В Съветска Русия с декрет на правителството номинално е установен осемчасов работен ден.
 1918 г. – Първата световна война приключва: Германия обявява капитулация и подписва примирие с Антантата в железопътен вагон край Компиен, Франция. Войната официално спира в 11:00 (единадесетия час на единадесетия ден от единадесетия месец).
 1918 г. – Полша връща независимостта си.
 1918 г. – Абдикира императорът на Австро-Унгария Карл I Хабсбург.
 1930 г. – Алберт Айнщайн получава патент за проектирания от него през 1926 г. рефригенератор (хладилник).
 1939 г. – Втората световна война: Германските окупационни власти извършват масов арест на професори на Католическия университет в Люблин (Полша).
 1940 г. – Втората световна война: В Битката при Таранто Кралският английски флот провежда въздушна атака срещу флотилията на Италия, като за първи път във военната история използва само самолетоносачи.
 1952 г. – В затвора на София са екзекутирани четирима католически свещеници – епископ Евгений Босилков, Камен Вичев, Павел Джижов и Йосафат Шишков.
 1965 г. – В Турция е съставено правителство начело със Сюлейман Демирел, което е свалено от власт чрез военен преврат през март 1971 г.
 1965 г. – Обявена е независимостта на Родезия, днешната държава Зимбабве.
 1966 г. – НАСА изстрелва пилотирания космически апарат Джемини 12.
 1968 г. – Малдивите са обявени за република.
 1973 г. – С подписване на примирие между Израел и Египет приключва четвъртата Арабско-израелска война.
 1975 г. – Ангола обявява национална независимост от Португалия.
 2000 г. – 155 скиори и сноубордисти загиват, след като релсов лифт се подпалва в тунел в Алпите край Капрун (Австрия).
 2004 г. – Смъртта на Ясер Арафат е потвърдена от Организацията за освобождение на Палестина, като причините са неизяснени; минути по-късно за председател на ООП е избран Махмуд Абас.

Родени 

 1493 г. – Парацелз, немски лекар, естественик и философ († 1541 г.)
 1729 г. – Луи Антоан дьо Бугенвил, френски изследовател († 1811 г.)
 1744 г. – Абигейл Адамс, първа дама на САЩ († 1818 г.)
 1821 г. – Фьодор Достоевски, руски писател († 1881 г.)
 1838 г. – Адам Асник, полски поет († 1897 г.)
 1848 г. – Ханс Делбрюк, немски историк († 1929 г.)
 1850 г. – Ангел Кънчев, български революционер († 1872 г.)
 1863 г. – Пол Синяк, френски художник († 1935 г.)
 1864 г. – Алфред Херман Фрид, австрийски лекар и пацифист, Нобелов лауреат през 1911 г. († 1921 г.)
 1864 г. – Морис Льоблан, френски писател († 1941 г.)
 1869 г. – Виктор Емануил III, крал на Италия († 1947 г.)
 1873 г. – Винкенти Пеев, български духовник и монах († 1941 г.)
 1874 г. – Георги Стоянов, български поет († 1917 г.)
 1882 г. – Густав VI Адолф, крал на Швеция († 1973 г.)
 1885 г. – Джордж Патън, американски генерал († 1945 г.)
 1893 г. – Никола Балабанов, български критик († 1966 г.)
 1898 г. – Рене Клер, френски режисьор († 1981 г.)
 1907 г. – Алберт Брукс, германски офицер († 2001 г.)
 1911 г. – Пантелей Зарев, литературен критик († 1997 г.)
 1912 г. – Ролф Бломберг, шведски изследовател († 1996 г.)
 1922 г. – Кърт Вонегът, американски писател († 2007 г.)
 1928 г. – Карлос Фуентес, мексикански дипломат и писател († 2012 г.)
 1929 г. – Ханс Магнус Енценсбергер, немски писател
 1930 г. – Никола Станчев, борец и пръв български олимпийски шампион († 2009 г.)
 1934 г. – Надин Трентинян, френска режисьорка
 1944 г. – Кемал Сунал, турски киноартист († 2000 г.)
 1945 г. – Даниел Ортега, президент на Никарагуа
 1948 г. – Калинка Лечева, българска акробатка
 1952 г. – Александър Александров, български политик
 1960 г. – Стенли Тучи, американски актьор
 1961 г. – Рагип Яшари, косовски политик († 1999 г.)
 1962 г. – Деми Мур, американска актриса
 1962 г. – Мик Микели, шведски рок музикант (Europe)
 1974 г. – Леонардо ди Каприо, американски актьор
 1978 г. – Ерик Едман, шведски футболист
 1984 г. – Марко Хук, немски професионален боксьор

Починали 

 1331 г. – Стефан Дечански, сръбски крал и светец (* ок. 1285 г.)
 1677 г. – Барбара Строци, италиански композитор (* 1619 г.)
 1855 г. – Сьорен Киркегор, датски философ (* 1813 г.)
 1876 г. – Георги Гогов, български общественик (* 1821 г.)
 1880 г. – Нед Кели, австралийски разбойник (* ок. 1855 г.)
 1934 г. – Йордан Качаков, български политик (* 1885 г.)
 1952 г. – Евгений Босилков, български духовник (* 1900 г.)
 1977 г. – Милош Църнянски, сръбски поет и писател (* 1893 г.)
 1990 г. – Янис Рицос, гръцки поет, 9 пъти номиниран за Нобелова награда (* 1909 г.)
 1976 г. – Александър Калдер, американски скулптор и художник (* 1898 г.)
 1991 г. – Коста Странджев, български писател (* 1929 г.)
 1999 г. – Петър Увалиев, български писател, публицист, преводач (* 1915 г.)
 2004 г. – Ясер Арафат, палестински лидер, Нобелов лауреат през 1994 г. (* 1929 г.)
 2005 г. – Питър Дракър, американски теоретик на мениджмънта (* 1909 г.)
 2007 г. – Делбърт Ман, американски режисьор (* 1920 г.)
 2021 г. – Фредерик де Клерк, южноафрикански политик и Нобелов лауреат през 1993 г. (* 1936 г.)

Празници 
 Юнеско – Международен ден на науката и мира (от 2001 г.)
 Ангола – Ден на независимостта (от Португалия, 1975 г., национален празник)
 Италия – Празник на град Бертиоло
 Полша (троен празник) – Ден на независимостта (от Русия, 1918 г., национален празник), Ден на примирието, Празник на най-високия военен орден – Virtuti Militari.
 Православна църква – Ден на Свети мъченик Мина
 Няколко държави отбелязват годишнината от края на Първата световна война, която спира в 11:00 на този ден през 1918.
 Ден на ветераните в Съединените щати
 Ден на паметта в Общността на нациите, включително Великобритания, Австралия, Канада
 Ден на примирието в Белгия, Нова Зеландия, Сърбия и Франция

B11